Kgosana George wa kwa Wales

**Kgosana George** wa kwa Wales (George Alexander Louis) o tshotswe ka ngwaga wa 2013, Phukwi a le malatsi a le masome a mabedi le bobedi. Ke leloko la lolwapa lwa bogosi jwa kwa Britain. Ke ngwana wa ntlha wa ga William le Catherine; Kgosana le mohumagatsana ba kwa Wales. George ke ene ngwana-wa-ngwana wa ntlha wa ga King Charles wa boraro, mme gape ke wa bobedi mo tatelanong ya ba ba tla pagamang setilo sa bogosi jwa kwa ga mmamosadinyana, a sala rragwe morago.

George o tsholetswe kwa sepateleng sa St Mary's kwa Lontone ka nako ya fa go santse go busa mmagwemogolo mo lotlhakoreng lwa ga rragwe, ebong Queen Elizabeth wa bobedi, George o ne a le mo maemong a boraro a bogosi pele ga nkukuagwe a tlhokafala. Matsalo a gagwe a ne a ipelelwa mo mafatsheng a  selekane, ka go solofetswe gore o tla nna kgosi.

## Fa a santse a le losea
Kgosana George o tshotswe ka kgwedi ya Phukwi e le malatsi a le masome mabedi le bobedi ka ngwaga wa 2013 kwa sepateleng sa St. Mary's Hospital kwa Lontone, nako e le ya masome a mabedi le bone morago ga bone, ka nako e mmagwemogolo go tswa mo lotlhakoreng lwa ga rragwe, ebong Elizabeth wa bobedi a neng a santse a busa, e le ngwana wa ntlha wa ga Kgosana William le kgosatsana Catherine, ba ka nako eo ba neng ba itsege e le Duke le Duchess ba kwa Cambridge.

Matsalo a ga George a ne a itsisiwe ka pego, mme ya salwa morago ke sesupo sa ngwao kwa pele ga ntlo ya bogosi ya Buckingham.Meletlo e ne ya tshwarelwa matsalo a gagwe kwa United Kingdom le mo mafatsheng a selekane, mme ngwana o mosha o, a bakiwa jaaka kgosi ya kamoso mo dipampiring tsa dikgang ka bontsi tsa kwa Britain. Ka kgwedi ya Phukwi e le malatsi a le masome a mabedi le bone, leina la gagwe le ne la bolelwa e le George Alexander Louis.

George o ne a le wa boraro mo tatelanong ya bogosi ka nako ya fa a tsholwa. E le lantlha, fa e sale ka puso ya ga Queen Victoria dikokomane di le tharo tse di mo tatelanong ya bogosi di tshela ka nako e nngwe: George, rragwe ebong William, le rragwemogolo Charles. George o ne a kolobediwa ka kgwedi ya Phalane e le malatsi a le masome a mabedi le boraro ke Justin Welby, Archbishop wa kwa Canterbury, kwa kerekeng ya Chapel Royal kwa ntlong ya bogosi ya St James's.

## Kgodiso ya gagwe
Prince George o feditse dikgwedi tsa ntlha kwa ntlong ya batsadi ba gagwe kwa Bodorgan Hall kwa Anglesey kwa Wales, pele ga lolwapa lwa gagwe lo fudugela kwa ntlong ya bogosi ya Kensington ka ngwaga wa 2014. George o ne a tsaya loeto lwa bogosi lwa ntlha le batsadi ba gagwe ka Moranang ka ngwaga wa 2014, ka nako e borra Cambridge ba neng ba fetsa dibeke tse tharo kwa New Zealand le Australia. Le ntswa a tlhageletse gabedi fela, ba dikgang tsa BBC ba ne ba tlhalosa fa George o neng a le dikgwedi di robabongwe, e neng e le ene naledi. Tonakgolo wa nako eo wa Australia Tony Abbolt o ne a bolelapele kwa palamenteng kwa Canberra gore George nako nngwe o tla bo a amogelwa koo e le kgosi ya Australia.
 

Ka Seetebosigo ngwaga wa 2015, George o ne a tlhagelela lantlha mo sechabeng kwa setupung sa ntlo ya bogosi ya Buckingham morago ga mogwanto wa mebala. Go tswa ka ngwaga wa 2015 go tsena wa 2017, lolwapa lo ne lo nna kwa Anmer Hall kwa Norfolk, kwa George a simolotseng sekolo kwa *West Acre Montessori School Nursery* ka Firikgong 2016.

Ka kgwedi ya Moranang ngwaga wa 2016, letsatsi la bomasome a mabedi le bobedi, George o ne a kopana le tautona wa nako e o wa kwa U.S Barack Obama le mohumagadi wa gagwe Michelle Obama. Barack Obama morago a dira motlae ka bokopano boo are George o tsile kwa bokopanong a apere gown e e dirisiwang go tlhapa, o tlodile molao.
 

George o simolotse sekolo se sebotlana ka leina la George Cambridge ka Lwetse ngwaga wa 2017 kwa Thomas's kwa Battersea.Ka ngwaga wa 2022, lolwapa lo ne lwa fudugela kwa Adelaide kwa Windsor Park. Fa e sale ka Lwetse 2022, George le bomonnawe, Charlotte le Louis, ba tsene sekolo kwa Lambrook, se e leng sekolo se se ikemetseng kwa Berkshire.

George o tsere karolo mo moletlong wa go busa dingwaga di le masome a matlhano ga ga nkukuagwe Queen Elizabeth II ka Seetebosigo 2022, le mo mogwantong wa mebala tota. O tlhokafetse ka kgwedi ya Lwetse e le malatsi a robabobedi ngwaga wa 2022 mme a tlhatlhamiwa ke rragwemogolo George ebong King Charles III. George o ne a nna wa bobedi mo tatelanong ya bogosi, a sala morago rragwe. Ka Motsheganong ngwaga wa 2023, letsatsi la borataro, George o ne a tsaya karolo kwa moletlong wa go tlhoma rragwemogolo kgosi. George le bomonnawe gangwe le gape ba tsamaya le batsadi ba bone mo ditirong tsa bogosi, maeto le botsalano jwa mafatshe. 

## Tebego mo sechabeng
Diaparo le dilo tse dingwe tse George a di dirisang, gantsi di rekiwa phetelela kwa mabentleng. Batsadi ba gagwe ba ikanne go mo sireletsa jaaka a gola. Ka Phalane ngwaga wa 2015, ntlo ya bogosi ya Keningston e ne ya tlhalosa gore ba batla gore babegadikgang ba mafatshefatshe ba emise go tsaya George dinepe tse di sa letlelelwang, bare jaanong go feteletse gore babegadikgang ba e go mmatla ba bo ba mo tsaya dinepe,ba bo ba baya leitlho lolwapa lwa gagwe le go romela bana go bitsa George.

## Metswedi